
kotikaupunki


kiva kesäkaupunki


kuten niin moni on


talvella hiljainen


vain alkuasukkaita


sisäänpäinlämpiävä


paras paikka monelle


varakasta porukkaa


enimmäkseen


kyllä täällä kelpaa elää


hopealusikka suussa


lapsuus oli onnellinen


oli hyviä kavereita


turvallinen ympäristö


reippaita harrastuksia


nuoruuskin meni mukavasti


ilman isompia kasvukipuja


nyt ylioppilas ja


reservin vänrikki


opiskelupaikkakin


valmiina


syksyllä


oikikseen


pelkkää juhlaa siis


paitsi että ei


tyttöystävä


rakastui


komeaan


kulkuriin









paska fiilis


minäkin olen


kuulemma


ihan hyvä


tyyppi


voidaanko olla


kavereita


semmoisia kliseitä


olen tylsä tyyppi


ketuttaa


ja vatuttaa


pilvet roikkuu


tihuttaa vettä


huono kesä


harvinaisen huono


kotona seinät


kaatuu päälle


lähden ulos


uhmaan säätä


otan suoran suunnan


paikalliseen


jekku


ja iso tuoppi


toinen


samanmoinen


sade jatkuu


kusettaa


oikiskin ahdistaa


oikeasti en halua sinne


hain sinne vain


muiden mieliksi


käsityöläisyys sopisi minulle


paremmin


taiteilija tai filosofi


haluaisin olla


pitääkö olla tylsä ja tyly


saako olla iloinen ja ystävällinen









välivuosi


uusi ajatus herää


ensimmäisen tuopin aikana


ajatus kypsyy


toisen tuopin aikana


pidän välivuoden


tyhjennän kalenterin


nollaan pään


sekoitan ainakin


se on ollut aivan liian selvä


liian kauan


pitää päästä


tuulettumaan


haluan pois


vuodeksi


lompsin kotiin


hiukan horjuen


aloitan sekoilun


sattuma saa nyt sanella


avaan


karttasovelluksen


siinä on maapallo

